ԽՍՀՄ բոլոր կոնսերվատորիաների շրջանավարտների ծրագրերը Մոսկվայում պետք է հաստատվեին: Երբ Մոսկվայում տեսնում են, որ երկու հայ երիտասարդ ջութակի դուետով են հանդես գալու և ներկայացնելու են Պրոկոֆև, զարմանում են: Ուստի մեր դիպլոմային աշխատանքի հանձնաժողովի նախագահ են նշանակում Գայանե Մաչուտաձեին: Նա հայտնի դաշնակահարուհի էր, Պրոկոֆևի ուսանողուհին և կոմպոզիտորի գործերի լավագույն գիտակներից մեկը: